**М.Әуезов орта мектебі**

**«Менің Отаным – Қазақстан»  
 0 «б» сыныбы, ашық тәрбие сағаты**

**Тәрбиеші: Сағидуллина С.Б.**

**2019-2020 оқу жылы**

**Тақырыбы:**«Менің Отаным – Қазақстан»   
**Мақсаты:**

Білімділік: Отаны туралы білімдерін кеңейту. Тәуелсіз, бейбіт ел туралы ұғым қалыптастыру. Кең-байтақ жеріміз, пайдалы қазбаларымыз жөнінде ұғымдарын қалыптастыру. Еліміздің рәміздерін қастерлей білуге үйрету.

Дамытушылық: Отанын, туған жерін қорғай білуге, ұлтжандылыққа, атамекенін көздің қарашығындай сақтай білуге жетелеу.  
Тәрбиелік: Ата Заңымызды қадірлеуге, туған еліне, жеріне деген   сүйіспеншілікке тәрбиелеу. Отансүйгіштікке баулып, патриоттық тәрбие беру. Туған еліне, жеріне деген сүйіспеншілігін арттырып, махаббат сезімін ояту. Оқушыларды достыққа, адамгершілікке,  елінің мұрасын жалғастырушы азамат болуға тәрбиелеу.    
**Көрнекілігі:** Слаид: «Менің Отаным – Қазақстан», Елбасы суреті, Қазақстан Республикасының картасы, рәміздері, қанатты сөздер, буклет, Астана қаласына байланысты суреттер.   
**Әдісі:**  сұрақ - жауап, әңгімелеу, түсіндірмелі, көрнекілік, газетке мақала жаздыру және камераға суретке түсіру  
**Формасы:** тәрбие сағаты  
**Тәрбие үрдісі:** Азаматтық, патриоттық тәрбие беру.  
**Күтілетін нәтиже:**  
**Білу керек**: Қазақстан Республикасы, Отанымыз, туған жер туралы.  
**Игеруі**: Рәміздер туралы түсініктері бар.

***Сабақтың барысы****:*

***Гимн.*** *Сабақтың барысы:Балалар Қазақстан флешмобын билейді****Біз еліміздің болашағымыз!* *Иә!  
Біз өз Отанымызды сүйеміз!* *Иә!  
Бз талантты өрендерміз! Иә!  
Мы доброе поколение Казахстана! Да!  
Уи лав оуэ хамеланд! Иес!  
-Балалар біздерге қонаққа шет елдің азаматтары қонаққа келеді, қанеки қарсы алайық. (Үнді ұлты азаматы келеді)  
Үнді:-*** *-Сәлеметсіздер ме балалар, біз сіздің елге келу үшін көп дайындалдық, сіздердің тілдеріңізді жаттап алдық, енді Отаныңыз туралы көп білгіміз келеді, сіздер біздерге көмектесесіздер ме?* ***-*** Балалар, «Отан дегеніміз не?»  
- Отан дегеніміз - адамның туып- өскен жері, туған- туысқандарымен, жақындарымен, бірге тұратын атамекен. Қазақ елінде тұратын адамдардың Отаны- Қазақстан Республикасы.  
    Педагог:   
- Біздің Отанымыз-Қазақстан. Мемлекетіміз тәуелсіздік алғалы Қазақстан Республикасының жетістіктері өсуде. Осынау жылдарда елдігімізді танытып, еңсемізді көтерген қаншама ұлы оқиғалар бар. Қазақстан Республикасы 1991 жылы 1-желтоқсанда республика жұртшылығы тұңғыш рет Нұрсұлтан Әбішұлы Назарбаевты Қазақстан Президенті етіп сайлады, 16 желтоқсанда өзінің тәуелсіздігін жариялап, дербес мемлекет болды. Осы өткен жолдарымызға қарасақ, әр жылдың өз шежіресі, сыры, тарихы, қасиеті бар. Қазақстанды мекендеген барлық халықтардың ұлттық мәдинетін көркейтіп, бірлігі мен ынтымағын жарастырып отырған ұлы елміз.

- Балалар «Отан»- деген сөздің мағынасы «Қазақ тілі сөздігінде» былай анықталған: І.Туған ел, өскен жер; 2.үй-іші, отбасы

**Үнд**і:-Балалар сіздер Отан туралы тақпақ білесіздер ме?  
- Осы айтылған ойларымыздың дұрыстығына көз жеткізу үшін қазір мынадай өлең шумақтарын тыңдап көрсек.  
**Аягөз:**  
Сүйемін мен Отанымды,  
Гүл жайнаған жерімді.  
Сүйемін мен ата - анамды,  
Мені өсірген елімді.

**Нұрасыл:**   
Отанды жас - кәріміз де,  
Туған жер деп сүйеміз.  
Өйткені онда бәріміз де,  
Туып, өмір сүреміз.  
**Мадина:**   
Ұлан байтақ жері бар,  
 Пайдалы қазба кені бар.   
Тәуелсіз ел – Қазақстан  
 Көркіне көркі жарасқан.  
**Ескендір:**  
Отан - сенің ата - анаң,  
 Отан - досың, бауырың  
 Отан - өлкең, астанаң,  
Отан - аудан, ауылың.  
**Гүлназ:**   
Тәуелсіз азат елім,  
 Туып өскен- байтақ жерім.   
Мәңгі жайнап тура бер   
Қазақстаным менің!  
**Нуриман:**Отан - жерім, Отан - суым,  
Отан - қуат, нәр береді.  
Отан - ұран, Отан - туым,  
Отан мәңгі гүлденеді.  
**Үнді:** -Сіздерде мақал- мәтелдер бар деп естіп едім, қандай екен айта аласыздар ма?  
**Туған жер туралы мақалдар**:  
**Е.Бекарыс:** Туған жердің ауасы да шипа, Туған жердің жуасы да тәтті.  
**К.Бекарыс:** Туған жердей жер болмас, Туған елдей ел болмас.  
**МухаммадХасан**: Туған жер алтын бесік  
**Арман**: Туған жер — тұғырың, Туған ел — Қыдырың.  
**Ержан**: Туған жердің жері де көрікті, елі де сүйікті.  
**Ерболат:** Өз елім, өлең төсегім  
**Педагог: -**Жарайсыңдар балалар, енді біздің елімздің қандай рәміздері бар **?  
Балалар**: Елтаңба, Ту, Әнұран – Мемлекеттік рәміздер  
**Педагог:** Олар еліміздің тарихын, дәстүрін,болашағын айқын көрсетеді. Біз – Қазақстан Республикасының азаматтарымыз. Қазақ тілі – мемлекеттік тіл. Қазақстан Республикасының Ата Заңы – негізгі заң.   
-Елбасымыз, тұңғыш президентіміз кім?  
**Балалар**: Елбасымыз – Нұрсұлтан Әбішұлы Назарбаев.  
**Педагог:** Қазір президентіміз кім ?  
**Балалар**: Қасымжомарт Кемелұлы Тоқаев  
**Педагог:**  
Мақтансаң мақтан елім деп,  
Тани біл елдік таңбаңды.  
Елтаңба,Туын,Әнұран-  
Тәуелсіздікке тәнтбелгі-  
Қасиетті осы рәміздер.  
Еліме рух, мән берді,  
Иесі оның мына біздер  
**Ту туралы Іңкар:** Тудың авторы – Шәкен Оңдасынұлы Ниязбеков белгілі монументші-суретші. Біздің туымыз – көгілдір түсті, тік төртбұрышты мата. Ол бірлік пен аман- есендікті көрсетеді. Оның қақ ортасындағы сәулесін шашқан алтын Күн – тыныштық пен байлықтың белгісі. Қазақ халқы сонау ерте заманнан бері қыранды киелі, қасиетті құс деп есептеген. Туда қыранның орын алуы тәуелсіздік алған Қазақстан қыран сияқты биікте болсын, қыран сияқты ғұмыры ұзақ болсын деген ойдан туған. Тудың сабын бойлай ұлттық қошқар мүйіз ою-өрнегі салынған тік жолақ қазақ елінің өзіндік сипатын, танымдық бейнесін көрсетеді.

**Елтаңба туралы Көркем:** Мемлекеттік елтаңбаның авторлары танымал суретшілер Жандарбек Мәлібеков пен Шота Аман Уәлиханов.

Қазақта «Шаңырағың биік,керегең кең, босағаң берік болсын» деген тілек сөз бар.Елтаңба авторлары осы сөздерді басшылыққа алған.Қазақстан Республикасының Елтаңбасы көгілдір түстің үстіне салынған шаңырақ бейнесінен тұрады.Одан жан-жаққа күн сәулесі тәрізді уықтар тарайды. Шаңырақ пен уықтар біздің Отанымызда тыныштықта жарасымды өмір сүріп жатқан көптеген халықтардың бірлігін көрсетеді. Қазақстан Республикасының Елтаңбасының бір бөлігі ертедегі қанатты тұлпар. Елтаңбаның жоғарғы жағындағы бес бұрыш – бақытты өмірге жол сілтейтін жарық жұлдыздың белгісі. Төменгі жағындағы «Қазақстан» деген жазу республиканың атын көрсетеді. Масақ Отанымыздың байлығы іспеттес.

**Әнұран туралы Аслан:** Әнұран мемлекеттің салтанатты әні. Ол халықты әйгілі етеді. Оның сөздерінде халықтың мыңдаған жылғы тарихы, бүгінгі өмірі мен келешек арманы айтылған. Әнұранды түрегеліп ,жүректің тұсына оң қолдарын қойып айтады. Бұл өз мемлекетіңе деген құрметті көрсетеді. Халық өмір салтын бүгінгі тіршілігі мен келешек армандарын, мың жылғы тарихын осы әнге сыйғызған. **Мемлекеттік Әнұранның авторы Шәмші Қалдаяқов, сөзін жазғандар Жұмекен Нәжмеденов, Нұрсұлтан Назарбаев.**

**2. «Отанымыздың елордасы – Астана» . (Астана қаласы көрінісі, бүктеме, слайд)**

Отанымның төрінде,  
Сарыарқаның өрінде.  
Ту ұстаған Астанам,  
Әсем қалам - бас қалам.  
**Мөлдір:**

Астана – Отанымыздың елордасы. Президентіміз Нұрсұлтан Назарбаевтың

ұсынысымен 1997 жылы қала Қазақстанның жаңа астанасы болып жарияланды. Қаланың ортасынан Есіл өзені өтеді. Астана тез өсіп, дамып келеді. Ол – еліміздің мақтанышы. «Нұрсұлтан- Бәйтерек» кешені – астанамыз Нұрсұлтанның символы. Оның ең жоғары қабатына шығып қарасаң, жас әрі жаңа астананың керемет көркін тамашалайсың.

**3. Педагог: – Өлкеміз туралы Амина айта қойшы**   
 **Амина :** Қазақстан Республикасында 130-дан астам ұлттар мен ұлыстар , яғни,орыс, татар, неміс, өзбек және тағы да басқа ұлттар халқымызбен бірге тату достық қалпын сақтап мекендейді. Қазақстанның шаруашылығы мен мәдениетін дамытуға барлық ұлт өкілдері белсене қатысып, бірлесе еңбек етіп келеді.

**3. Педагог: Ал, енді Мәулен сен жалғастыра қой.** Бұл не?   
**Маулен**:

- Бұл Қазақстан Республикасының картасы. Онда әр түрлі түстермен облыстар

белгіленген. Қазақстан Республикасы бойынша 14 облыс орналасқан. Біз Атырау облысында тұрамыз. Атырау облысы еліміздің батысында орналасқан. Облыстың орталығы Атырау қаласы. (Барлық облыстарды атап өтіп, картадағы орналасқан жерімен таныстыру, әр облыста өндірілетін өнімдер туралы мәлімет беру).   
**Видео:** «Туған жерім Ақжайығым- Атырауым»

**4. Педагог: Туған жер табиғаты туралы Ақылбек сен не ойлайсың?  
Ақылбек :**Біздің Отанымыздың жері өте кең. Жерінде тау да, жазық та, ойпат та, қырат та

кездеседі. Үлкен-үлкен көлдер, өзендер бар. Республикамыз өсімдікке, жануарларға, қазба байлыққа бай.

*Туған жер табиғаты.*

Қазақстан Еуразия материгінің орталығында орналасқан. Кең-байтақ жеріміздің

табиғаты байлығымен, алуан түрлілігімен ерекшеленеді.

Оның солтүстігі мен шығысын ну орманды жерлер алып жатыр. Орталығы мен батысы – далалы жердің өлкесі. Еліміздің оңтүстігінде республикамыздағы ең биік Тянь-Шань тауы бар.

Каспий теңізі, Балқаш, Зайсан, Алакөлдері, Іле, Ертіс, Сырдария өзендері – еліміздің су байлығына жатады және балық қорының көзі болып саналады. Республикамыздың жануарлам мен құстар әлемі де алуан түрлі.

**5. «Қазақтардың тұрмысы мен мәдениеті. Салт-дәстүр мен әдет ғұрыптары» Алим:**

Қазақтың тұрмысы мен мәдениеті – киіз үйі, ұлттық киімі, өю-өрнегі,ерекше

дастарқаны, ұлттық музыкалық аспаптарымен ерекшеленеді.

Суретте арқылы киіз үй, ұлттық киім, қазақтың ою-өрнегі, дастарқаны, ұлттық музыкалық аспаптары бейнеленген.

**Ойын: «Мен елімнің азаматымын»**

Әр оқушыларға суреттер беріледі. (Әр ұлттың ұлттық киімдері, салты, музыкалық аспаптары т.б.) Оқушылар тек қазақ халқына тиесілі суреттерді бір жерге жинайды. Неге сол затты таңдағандарын дәлелдейді. Ойын соңында балалар смайлдармен мадақталады

**Педагог**: -Ал,енд сіздер біздің ұлт туралы мағлұмат алған боларсыздар?  
**Үнді азаматы:** -Ия, біз Қазақстан туралы көп нәрсе үйреніп,білдк, Сіздерге рахмет, біздердің сіздерге арнап әкелген сыйлығымыз бар қабыл алыңыздар.  
**Педагог**: Рахмет.Бүгін сендер саяхатқа шығу арқылы Отанымыз туралы көп мәлімет алдыңдар деп ойлаймын. Біздің Отанымыз Қазақстан екенін, еліміздің тарихы өте бай екенін білдіңдер. Біз бәріміз өз Отанымызды, әсем Астанамызды мақтан етеміз. Өйткені елімізде адамдар бір-бірін сыйлайды, көп ұлттың өкілдері тату-тәтті өмір сүреді.

* Қазақстанда бәрімізге тең құқық берілген. Білім алғысы келетін адамдардың бәріне

жақсы мүмкіндік бар. Балалар, сендер де мектеп табалдырығын аттағаннан бастап өздеріңе артқан үмітті, сенімді ақтағандарың жөн. Білім сапарында сендерге ақ жол тілеймін! Еліміздің мақтан тұтар азаматы болыңдар!  
**Гимн айтылады**